Ţara care obligă Apple să vândă noul iPhone cu încărcător la pachet.
Noul iPhone 12 este vândut fără încărcător. Protecţia consumatorului din Brazilia a cerut celor de la Apple să includă încărcătorul în pachet. Apple spune că persoanele care au deja iPhone nu au nevoie de un încărcător în plus.
În octombrie, Apple a dezvăluit că iPhone 12 va fi vândut fără încărcător, pentru a reduce mărimea pachetului în care vine, astfel reducând impactul negativ asupra mediului înconjurător.Doar că decizia a nemulţumit mulţi fanii Apple. Agenţia pentru protecţia consumatorului din Brazilia cere companiei americane să pună în pachetele cu noul iPhone şi încărcător, relatează PC Mag.Agenţia spune că Apple trebuia să ofere mai multe motiveze consumatorilor. Totodată, este pusă la îndoială contribuţia Apple la protejarea mediului înconjurător, din moment ce nu există o strategie pentru reciclarea încărcătoarelor de la modelele mai vechi de telefon.Apple nu a oferit până acum un răspuns pe acest subiect, însă compania a menţionat în trecut că persoanele care deţin deja un iPhone nu mai au nevoie de un încărcător în plus.